Z á z n a m
inauguračnej komisie o zhodnotení návrhu na vymenovanie
doc. MUDr. Andreja Thurza, PhD., MPH, MHA za profesora v odbore zubné lekárstvo
___________________________________________________________________________
    Podľa Vyhlášky MŠVVaŠ SR č. 246/2019 Z. z. o postupe získavania vedecko-pedagogických titulov alebo umelecko-pedagogických titulov docent a profesor predseda Vedeckej rady LF UK v Bratislave, prof. MUDr. Juraj Payer, PhD., MPH, FRCP, FEFIM, so súhlasom Vedeckej rady LF UK v Bratislave, vymenoval inauguračnú komisiu v zložení:  
Predseda:     prof. MUDr. Peter Stanko, PhD. – Klinika stomatológie a maxilofaciálnej chirurgie Lekárskej fakulty Univerzity Komenského v Bratislave a Onkologického ústavu sv. Alžbety v Bratislave, zamestnanec Lekárskej fakulty Univerzity Komenského v Bratislave
Členovia:     
              prof. MUDr. Taťjana Dostálová, Dr.Sc., MBA, Stomatologická klinika detí a dospelých     
              2. Lekárskej fakulty Univerzity Karlovej a Fakultnej nemocnice Motol v Prahe
              prof. MUDr. Ivo Šlapák, CSc. – Klinika dětské otorinolaryngologie Lékařské fakulty  
              Masarykovi Univerzity Brno
              prof. MUDr. Jakub Suchánek, Ph.D., Stomatologická klinika Lekárskej fakulty 
              Univerzity Karlovej a Fakultnej nemocnice v Hradci Králové
[bookmark: _Hlk210242647]     Inauguračná komisia dňa 30.07.2025 konštatovala, že doc. MUDr. Andrej Thurzo, PhD., MPH, MHA spĺňa vo všetkých parametroch kritériá pre vymenovanie za profesora v odbore zubné lekárstvo.

Oponenti odborného materiálu
-prof. et prof. MUDr. Lydie Izakovičová Hollá, Ph.D. – Stomatologická klinika Lékařské  
 fakulty Masarykovi University a Fakultní nemocnice sv. Anny Brno
-prof. Romana Koberová Ivančáková, CSc. – Stomatologická klinika Lekárskej fakulty   
 Univerzity Karlovej a Fakultnej nemocnice v Hradci Králové
-prof. MUDr. et MUDr. René Foltán, Ph.D. – Klinika ústní, čelistní a obličejové chirurgie 1. 
 Lekárskej fakulty Univerzity Karlovej a Všeobecnej fakultnej nemocnice Praha
Všetci oponenti vo svojich posudkoch vyzdvihli fakt, že docent Thurzo je popredný odborník v odbore zubné lekárstvo a čeľustná ortopédia na Slovensku a vedecko-výskumný pracovník s vysokou autoritou v pedagogickej aj vedeckej činnosti. Jednomyseľne odporučili vymenovanie za profesora.
            
Dňa 2.10.2025 sa v prítomnosti členov inauguračnej komisie a oponentov odborného materiálu konala verejná inauguračná prednáška doc. MUDr. Andreja Thurza, PhD., MPH, MHA na tému „Dopady umelej inteligencie na prax a vzdelávanie v zubnom lekárstve.“ Posudzovatelia inauguračnej prednášky boli členovia Vedeckej rady LF UK:
-prof. MUDr. Daniela Ostatníková, PhD.
.prof. MUDr. Ľudovít Danihel, PhD. 
-doc. MUDr. Dušan Hirjak, PhD.
Posudzovatelia hodnotili inauguračnú prednášku veľmi pozitívne, docent Thurzo presvedčil prítomných o svojej pedagogickej erudícii a dlhodobých skúsenostiach v problematike. Prednáška vyvolala bohatú diskusiu, v ktorej vystúpili viacerí členovia VR LF UK (prof. Bražinová, prof. Durdík, doc. Czakó a ďalší), z hostí prof. Dostálová a prof. Izakovičová Hollá. Všetky otázky a pripomienky boli zodpovedané k spokojnosti diskutujúcich. V závere diskusie vystúpil dekan prof. Payer s podporným stanoviskom. 
Po inauguračnej prednáške nasledovalo neverejné zasadnutie inauguračnej komisie. Komisia na základe predložených materiálov k žiadosti o inauguráciu, zhodnotenia inauguračnej prednášky a posudkov k odbornému materiálu dospela k nasledovnému stanovisku:
Kvalifikácia
Doc. MUDr. Andrej Thurzo, PhD., MPH, promoval na Lekárskej fakulte LF UK v Bratislave v odbore zubné lekárstvo v r. 2006 s titulom MUDr. V r. 2011 mu bol udelený titul PhD. V roku 2022 habilitoval na LF UK v odbore zubné lekárstvo.
V rámci špecializácií absolvoval špecializačné štúdium v odbore stomatológia 1. stupeň (SZU 2009), špecializáciu v špecializačnom odbore čeľustná ortopédia (SZU 2012) a certifikát z Dentoalveolárnej chirurgie (LF UK 2022). Bol vyškolený aj ako odborník na riadenie vo verejnom zdravotníctve (Master of Public Health - MPH, SZU 2013) a Master of Health Administration (MHA, Vysoká škola zdravotníctva a sociálnej práce sv. Alžbety 2014). 

Pracoviská
Doc. Thurzo na stúpil po promócii v r. 2006 na Kliniku stomatológie a maxilofaciálnej chirurgie LF UK a OÚSA ako interný doktorand, neskôr pracoval ako odborný asistent v plnom úväzku pracovného času. Zároveň od roku 2018 začal pracovať na Ústave simulačného a virtuálneho medicínskeho vzdelávania LF UK. Od r. 2023 je prednostom Kliniky ortodoncie, regeneratívnej a forenznej stomatológie LF UK.
Pedagogická činnosť
V rámci pregraduálneho štúdia sa zúčastňuje všetkých druhov pedagogickej činnosti v predmetoch Čeľustná ortopédia 1, 2, 3, 4, 5 pre študentov 3. – 6. ročníka študijného programu zubné lekárstvo. Garantuje predmet Moderná diagnostika, simulácie a 3D tlač v zubnom lekárstve a 2 povinne voliteľné predmety (Právne a forenzné aspekty zubno-lekárskej starostlivosti, Regeneratívna stomatológia). Bol vedúcim 45 diplomových prác v zubnom a všeobecnom lekárstve. Je členom skúšobnej komisie pre štátnu skúšku z predmetu Ortopedické zubné lekárstvo. Je členom komisie pre obhajobu diplomových prác z čeľustnej ortopédie v slovenskom aj anglickom jazyku.  
 Vedecko-výskumná činnosť
Doc. Thurzo sa vo svojej vedeckej činnosti zaoberá širokou problematikou, ktorá zahŕňa moderné formy výučby, diagnostiky a liečby v čeľustnej ortopédii, aplikáciu umelej inteligencie v klinickej praxi a forenznom zubnom lekárstve. Podľa štatistiky vypracovanej Akademickou knižnicou LF UK zo dňa 30. mája 2025 má rozsiahlu publikačnú činnosť, ktorá spĺňa kritériá pre vymenúvacie konanie na profesora na Univerzite Komenského v Bratislave. Publikoval celkove 77 odborných prác in extenso v požadovaných kategóriách, z nich v 52 bol prvý, korešpondujúci alebo posledný autor. O jeho erudícii svedčí aj úspešná citovanosť, 698 záznamov v SCI databáze.
Doc. Thurzo bol školiteľom 2 doktorandov, ktorí úspešne dokončili štúdium (rozdiel oproti pôvodnému inauguračnému spisu, lebo v júni 2025 obhájila 1 doktorandka). Aktuálne školí 3 doktorandov, ktorí sú po dizertačnej skúške a ďalších 12 doktorandov. V rámci grantovej činnosti bol doc. Thurzo do roku 2022 zodpovedným riešiteľom/spoluriešiteľom 7  výskumných projektov, aktuálne je hlavným riešiteľom 3 grantov (APVV, KEGA, MŠ SR). 
Zhrnutie a záver
[bookmark: _Hlk160736128]                Doc. MUDr. Andrej Thurzo, PhD., MPH, MHA je uznávaný odborník v odbore zubné lekárstvo a čeľustná ortopédia doma i v zahraničí. Je tvorivou vedúcou osobnosťou v oblasti využitia umelej inteligencie v týchto odboroch, ako aj vo forenznej medicíne. Spĺňa požiadavky, ktoré LF UK v Bratislave vyžaduje od svojich uchádzačov o menovanie za profesora. Inauguračná komisia preto jednomyseľne odporúča vymenovanie vedecko-pedagogického titulu profesor v odbore habilitačného a inauguračného konania zubné lekárstvo.
V Bratislave dňa 2.10.2025                                                               
........................................................                                                                                                                            
   prof. MUDr. Peter Stanko, PhD. 
    predseda habilitačnej komisie 

..........................................................................................          
prof. MUDr. Taťjana Dostálová, Dr.Sc., MBA        
     členka habilitačnej komisie

....................................................................
prof. MUDr. Ivo Šlapák, CSc.
  člen habilitačnej komisie

....................................................................
prof. MUDr. Jakub Suchánek, Ph.D.
     člen habilitačnej komisie

                                                                       

